*Anexa nr.5*

*la ordinul Ministrului Finanţelor*

*nr.156 din 01.11.2013*

**Modul de întocmire a Raportului privind**

**îndeplinirea planului de contingente şi beneficiarii plăţilor**

**din bugetul asigurărilor sociale de stat (formularul nr.3 CNAS)**

Raportul privind îndeplinirea planului de contingente şi beneficiarii plăţilor din bugetul asigurărilor sociale de stat (numită în continuare Raport) se întocmeşte de către Casa Naţională de Asigurări Sociale de Stat conform formularului nr.3 CNAS, aprobat prin ordinul nominalizat, şi se prezintă Ministerului Finanţelor trimestrial şi anual, în termenii stabiliţi de acesta.

Raportul se completează după cum urmează:

* În *coloniţa ”Tipul plăţii”* se indică toate plăţile planificate şi efectuate din bugetul asigurărilor sociale de stat, cu repartizarea acestora în două capitole ”Prestaţii de asigurări sociale” şi ”Prestaţii de asistenţă socială”.
* *Coloniţele ”Grupa”, ”Articol”* şi *”Alineat”* se completează conform clasificaţiei bugetare aprobate de Ministerul Finanţelor.
* În *coloniţa 1 ”Plan aprobat numărul beneficiarilor”* se indică numărul beneficiarilor pentru care au fost planificate plăţi în bugetul asigurărilor sociale de stat pentru anul respectiv.
* În *coloniţa 2 ”Plan aprobat suma (mii lei)”* se indică suma mijloacelor financiare aprobate în bugetul asigurărilor sociale de stat pentru anul respectiv întru achitarea prestaţiilor sociale.
* În *coloniţa 3 ”Plan precizat pe an suma (mii lei)”* se indică suma mijloacelor financiare precizate atît prin Legea bugetului asigurărilor sociale de stat, cît şi prin Legea bugetului de stat.
* În *coloniţa 4 ”La situaţia din 01.01.\_\_”* se indică numărul real de beneficiari aflaţi la evidenţă la situaţia din 01.01.\_\_\_.
* În *coloniţa 5 ”La situaţia din 01.04.\_\_”* se indică numărul real de beneficiari aflaţi la evidenţă la situaţia din 01.04.\_\_\_.
* În *coloniţa 6 ”La situaţia din 01.07.\_\_”* se indică numărul real de beneficiari aflaţi la evidenţă la situaţia din 01.07.\_\_\_.
* În *coloniţa 7 ”La situaţia din 01.10.\_\_”* se indică numărul real de beneficiari aflaţi la evidenţă la situaţia din 01.10.\_\_\_.
* În *coloniţa 8 ”La situaţia din 01.01.\_\_ a anului următor de gestiune”* se indică numărul real de beneficiari aflaţi la evidenţă la situaţia din 01.01.\_\_\_ a anului următor de gestiune.
* În *coloniţa 9* *”Media pe perioada de gestiune”* se indică media estimată în felul următor: (numărul de beneficiari aflaţi la evidenţă la situaţia din 01.01.\_\_ *plus* numărul de beneficiari aflaţi la evidenţă la situaţia din 01.04.\_\_ *plus* numărul de beneficiari aflaţi la evidenţă la situaţia din 01.07.\_\_ *plus* numărul de beneficiari aflaţi la evidenţă la situaţia din 01.10.\_\_ *plus* numărul de beneficiari aflaţi la evidenţă la situaţia din 01.01.\_\_ a anului următor de gestiune) împărţit la numărul de perioade care au participat la însumare.
* În *coloniţa 10* *”Mărimea medie a plăţii creată pe perioada de gestiune”* se indică mărimea medie a plăţii estimată în felul următor: suma medie stabilită lunar împărţită la numărul mediu de beneficiari din *coloniţa 9*.

**Notă:** Calculul sumei medii stabilite lunar pentru plata prestaţiilor sociale pe perioada de gestiune se efectuează astfel: (suma stabilită lunar la situaţia din 01.01.\_\_ *plus* suma stabilită lunar la situaţia din 01.04.\_\_ *plus* suma stabilită lunar la situaţia din 01.07.\_\_ *plus* suma stabilită lunar la situaţia din 01.10.\_\_ *plus* suma stabilită lunar la situaţia din 01.01.\_\_ a anului următor de gestiune) împărţit la numărul de perioade care au participat la însumare.

* În *coloniţa 11 ”Numărul real de luni”* se indică numărul lunilor pentru care real au fost achitate prestaţiile sociale.
* În *coloniţa 12 ”Numărul real de plăţi planificate”* se indică numărul real de plăţi pe perioada de gestiune, estimat în felul următor: *coloniţa 9* *”Numărul mediu pe perioada de gestiune”* înmulţit cu *coloniţa 11* *”Numărul real de luni”.*

Pentru prestaţiile sociale care se achită o singură dată (unice) în *coloniţa 9 ”Media pe perioada de gestiune”* se indică numărul absolut de beneficiari pentru care au fost achitate prestaţii sociale unice, astfel, *col.9=col.8* şi *col.12=col.9*.

Numărul beneficiarilor pentru prestaţiile sociale unice se indică în *coloniţele 4,5,6,7* şi *8* cumulativ pentru toată perioada de gestiune.

De asemenea, pentru plăţile în cauză, în *coloniţa 10 ”Mărimea medie a plăţii creată pe perioada de gestiune”* se indică mărimea concretă a prestaţiei sociale unice stabilită conform actelor normative în vigoare.

Pentru prestaţiile achitate în caz de incapacitate temporară de muncă în *coloniţa 11 ”Numărul real de luni”* unde se reflectă perioada de plată, se indică numărul de zile, iar în *coloniţa 10 ”Mărimea medie a plăţii creată pe perioada de gestiune”* nu semenţionează mărimea prestaţiei, luîndu-se în consideraţie caracterul specific al acestui tip de indemnizaţie*.* În cazul dat, *coloniţa 10* se completează cu cratimă.